text: I I.
  Quanquam verò electionem ac successionem extra complexum hujus vel illius Reipub. inspicientibus, illa huic haud dubie anteferenda sit, graves tamen idoneaeque rationes iis non defuêre, quibus successio potior electione ac Reipub. convenientior merito visa est. Huc parentum virtus in gerendo recte principatu jam cognita, ac eadem ex posteris non temere sperata; certi successores; via aliorum ambitioni ad imperium praeclusa; principum, quorum derivandam ad posteros potentiam constat, pro bono publici egregii ac aeternitate major cura; rarae ac ferae plerumque regnatricis domus mutationes; denique quae ex electione plurima, &, pro quorundam populorum ingenio, cujus praecipua in his habenda ratio est, semper metuuntur mala, unâ ad imperium familiâ semel delectâ, quasi semper accisa; ut alia jam non dicam, prudenter referuntur.